stanford-oval/wikipedia huggingface dataset:
Ivan Argunov
Teoksia

Ruhtinatar Jekaterina Aleksandrovana Lobanova-Rostovskajan muotokuva, 1754
K. A. Hripunovin muotokuva, 1757.
Suuriruhtinatar Jekaterina Aleksejevnan muotokuva (myöh. Katariina II Suuri), n. 1762
Kreivi Pjotr Borisovitš Šeremetev taiteilijan isäntä ja omistaja, 1760
Katariina II Suuren muotokuva, 1762
Kalmukkityttö Annuškan muotokuva, 1767. Annuška oli kreivitär Varvara Šeremetevin oppilas ja maaorja. Hän pitää kädessään myöhemmän hyväntekijänsä kuvaa.
Kreivitär Varvara Šeremetevin muotokuva, taiteilijan isännän ja omistajan tytär, n. 1766-1767
Kreivitär Tolstoin muotokuva, os. Lopuhina, 1768
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ivan Argunov
Tuntematon nainen maalaispuvussa, Ivan Argunov, 1784.
Käännös suomeksi
Ivan Heško

| Mitalit> Maa:   Ukraina.Miesten yleisurheilu.MM-kilpailut  | Mitalit> Maa:   Ukraina.Miesten yleisurheilu.MM-kilpailut  | Mitalit> Maa:   Ukraina.Miesten yleisurheilu.MM-kilpailut  | Maa:   Ukraina> Miesten yleisurheilu. |
| --- | --- | --- | --- |
|  Pronssia | Pariisi 2003 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | 1 500 m |  |
|  Hopeaa | Budapest 2004 | 1 500 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 2005 | 1 500 m |  |
Ivan Tarasovytš Heško (ukr. Іван Тарасович Гешко; s. 19. elokuuta 1979, Tšernivtsin alue) on ukrainalainen yleisurheilija, jonka päälaji on 1 500 metrin juoksu. Heško aloitti yleisurheilun harrastamisen 14-vuotiaana ja urheilee nykyään italialaisen seuran väreissä. Häntä on valmentanut Heorhi Myronjuk vuodesta 1992. Heško on viisinkertainen maansa mestari, pronssimitalisti vuoden 2003 Pariisin MM-kisoista ja hopeamitalisti vuoden 2004 Budapestin sisäratojen MM-kilpailuista 1500 metrillä. Vuoden 2004 Ateenan kesäolympialaisissa Heško sijoittui 1500 metrillä viidenneksi.
Vuoden 2005 EM-hallikisoissa Madridissa Heško voitti kultaa ajalla 3.36,70. Samana vuonna hän oli Helsingissä pidetyissä ulkoratojen MM-kisoissa neljäs. Vuoden 2006 Moskovan MM-hallikisoissa Heško voitti kultaa ajalla 3.42,08. Saman vuoden Göteborgin EM-kilpailuissa hän voitti hopeaa ajalla 3.39,50.
Heškon oma ennätys päälajissaan on 3.30,33, joka on myös Ukrainan ennätys.
Aiheesta muualla

Ivan Heško Kansainvälinen yleisurheiluliitto. (englanniksi)
Jari Kupiainen (päätoimittaja)

Jari Pekka Kupiainen (s. 1961 Kesälahti) on suomalainen toimittaja.
Kupiainen työskenteli perustamansa Iltamakasiini.fi-viihdelehden päätoimittajana. Hän oli Starvista Oy:n omistaja sekä toimitusjohtaja vuodesta 2009 vuoteen 2016 saakka. Kupiainen myi Iltamakasiini.fi –sivuston Keskisuomalainen Oyj:n Etelä-Suomen Media Oy:lle vuonna 2015. Hän toimi MTV3.fin Viihdeuutisten vastaavana tuottajana vuosina 2010-2012. Sitä ennen hän oli Iltalehden asiantuntijatoimittajana vuodesta 2002 vuoteen 2009 saakka.
Kupiainen on juontanut vuonna 1998 MTV3:ssa julkaistua Elämä Pelissä -televisiosarjaa, joka tuotti Filmiteollisuus Oy (Olli Haikka) ja suuren osan jaksoista ohjasi Markus Selin. Lisäksi hän toimi tuotantopäällikkönä Timo T.A. Mikkosen Maailman pisin suora televisiolähetys -ohjelmassa Nelosella. Ohjelma kesti suorana lähetyksenä 17 tuntia.
Kupiainen on tunnettu myös 1990-luvulla julkaistun radiosarjan Tähdet, tähdet -sähköinen aikakauslehti juontajana. Lisäksi hän on työskennellyt useissa eri paikallisradioissa juontajana.
I’m Broken

| ”I’m Broken” Pantera |
| --- | --- | --- |

Singlen tiedot
 Albumilta: Far Beyond Driven
 Julkaistu: 1994
 Tuottaja(t): Terry Date
 Tyylilaji: groove metal
 Kesto: 04.25
 Levy-yhtiö: EastWest
Panteran muut singlet
| ”Walk” 1993 | ”I’m Broken” 1994 | ”Planet Caravan” 1994 |
I’m Broken on groove metal -yhtye Panteran vuoden 1994 menestysalbumin Far Beyond Driven neljäs kappale.
Kappale on yksi yhtyeen menestyneimmistä, kappale sai 1995 Grammy-ehdokkuuden parhaasta metalliesityksestä. Kappaleesta tehtiin myös musiikkivideo.
Aiheesta muualla

Pantera - I'm Broken (Official Video) YouTubessa
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Itsereflektio

Itsereflektioksi kutsutaan oppimisen psykologiassa mietiskelyä, harkintaa, heijastusta, jonka avulla oppija heijastaa oppimansa käsityksen näkyviin, jotta sitä voi paremmin tarkastella ja tarvittaessa muuttaa. Reflektiossa oppija tarkastelee ja käsittelee uusia kokemuksiaan voidakseen muodostaa uutta tietoa tai uusia näkökulmia aikaisempiin tietoihinsa.
Reflektiivinen oppija on vuorovaikutuksessa sekä ympäristönsä että itsensä kanssa. Hän arvioi oppimistehtävän vaikeutta ja sen vaatimuksia suhteessa itseensä. Reflektio pitääkin sisällään myös affektiivisia, tunteisiin ja arvoihin liittyviä osia.
James Brolin

| James Brolin |
| --- | --- |
 1983
Henkilötiedot
Koko nimi:  Craig Kenneth Bruderlin
Syntynyt: 18. heinäkuuta 1940 (ikä 84) Los Angeles, Kalifornia, USA
Puoliso:  Jane Cameron Agee Jan Smithers Barbra Streisand
Näyttelijä
Palkinnot
 Emmy-palkinto Golden Globe 
Aiheesta muualla
IMDb
Elonet
James Brolin (s. 18. heinäkuuta 1940) on yhdysvaltalainen näyttelijä.
Hänet on palkittu Emmy-palkinnolla vuonna 1970 sekä kahdella Golden Globella vuosina 1971 ja 1973 sairaalasarjasta Marcus Welby, M.D..
Brolin syntyi Craig Kenneth Bruderlinina Los Angelesissa. Hänet nähtiin televisiosarja Bus Stopissa jo vuonna 1961, ja varhaisimmat suuret roolinsa elokuvissa hän sai 1960-luvun lopulla. 1970-luvulla hän näytteli pääosia menestyselokuvissa Luojan tähden, paetkaa! ja Capricorn yksi.
Brolin on tehnyt laajan uran myös televisiossa.
Brolinin nykyinen puoliso on Barbra Streisand. Hän on demokraatti ja kannatti John Kerrya vuoden 2004 presidentinvaaleissa. Hänellä on tähti Hollywood Walk of Famella.
Hänen poikansa Josh Brolin on myös näyttelijä.
Aiheesta muualla

James Brolin Internet Movie Databasessa. (englanniksi)
James Brockman

James Brockman (8. joulukuuta 1886 – n. 1947) oli yhdysvaltalainen lauluntekijä. Hän esiintyi vaudeville-koomikkona 1900-luvun alussa ja ryhtyi myöhemmin tekemään elokuvamusiikkia Hollywoodissa. Hänen kirjoittamiinsa kappaleihin kuuluu James Kendisin ja Nathaniel Vincentin kanssa yhteistyössä tehty ”I’m Forever Blowing Bubbles” vuodelta 1919. Brockman teki musiikkia myös L. Wolfe Gilbertin, Ted Snyderin, James Hanleyn ja useiden muiden lauluntekijöiden kanssa.
Brockman valittiin vuonna 1970 Songwriters Hall of Fameen.
Kappaleita

”Strumbery, Pich, Hample Pies”
”I’m Forever Blowing Bubbles”
”Golden Gate”
”Feather Your Nest”
”I Faw Down and Go Boom”
”I Know What It Means to Be Lonesome”
”Down Among the Sheltering Plains”
”As Long as the Shamrock Grows Green”
”Let’s Grow Old Together”
Lähde: Songwriters Hall of Fame.
Jari Lamminen

| Henkilötiedot |
| --- | --- | --- | --- |
Syntymäaika: 18. helmikuuta 1985 (ikä 39)
Syntymäpaikka: Noormarkku, Suomi
Pelipaikka: oikea laitapuolustaja
Pituus: 183 cm
Junioriseurat
1996–2002:  Jazz
Seurat
| Vuodet | Seura | O | (M) |
| 2003–2004 |  Jazz | 17 | (1) |
| 2005 |  Närpes Kraft | 19 | (0) |
| 2006–2007 |  PoPa | 39 | (0) |
| 2009–2011 |  Jazz | 44 | (2) |
| Yhteensä | Yhteensä | 119 | (3) |
 Seurajoukkueuran tilastot kattavat vain kansalliset sarjat.
Jari Lamminen (s. 18. helmikuuta 1985 Noormarkku) on entinen suomalainen jalkapalloilija. Hän oli pelipaikaltaan oikea laitapuolustaja tai keskuspuolustaja.
Lamminen pelasi Veikkausliigaa FC Jazzissa kaudella 2003 kaksi ja kaudella 2004 15 ottelua. Ensiesiintymisensä pääsarjatasolla hän teki 15. toukokuuta 2003 kotiottelussa FF Jaroa vastaan. Maalinteossa hän onnistui liigassa kerran, 1. heinäkuuta 2004 vierasottelussa Turun Palloseuraa vastaan.
Ilkka Olavi

Ilkka Olavi (oik. Ilkka Olavi Hämäläinen, s. 16. lokakuuta 1989 Kouvola) on suomalainen näyttelijä ja kirjoittaja. Hän on näytellyt muun muassa TV2:n Parasta aikaa -sarjassa.  Hän opiskeli näyttelijäksi teatterikorkeakoulussa Lontoossa. Kirjoittajana Olavi on ollut puolustusvoimien Ruotuväki-uutislehden toimittaja. Hän on myös kirjoittanut Demi-lehteen, jossa toimi vuosina 2009–2012 "Kysy kundilta" -palstan pitäjänä. Syksyllä 2012 ilmestyi Olavin ensimmäinen tietokirja Kundiopas tytöille, joka on Tammen kustantama. Olavi on ollut kiinnityksellä muun muassa Kemin kaupunginteatteriin.
Vuosina 2010–2012 Olavi juonsi kouvolalaisen Vappugospel-musiikkitapahtuman.
Yksityiselämä

Olavi on homoseksuaali ja on vuodesta 2016 lähtien seurustellut ja asunut myös avoliitossa ruotsalaisen Johan-nimisen miehen kanssa Råneåssa pohjois-Ruotsissa.
Filmografia

Parasta aikaa (2009) (televisiosarja)
The Beautiful Road to Albinbam (2010)
Kayemba (2011) (lyhytelokuva)
Valonkantaja (2013) (lyhytelokuva)
Syke (2017) (televisiosarja)
Rantabaari (2020, 2022) (televisiosarja)
Teokset

Kundiopas tytöille.  Tammi, 2012.  ISBN 9789513167868.
Aliisa ja kummallinen lohikäärme.  Storytel, 2020.  ISBN 9789179073244.
Aliisa ja haavoittunut merenneito.  Storytel, 2020.  ISBN 9789179073251.
Aliisa ja Puutarhapeikko.  Storytel, 2020.  ISBN 9789179073268.
Aliisa ja Prinsessa Tinttarallaa.  Storytel, 2020.  ISBN 9789179073275.
Aliisa ja kyllästynyt merirosvo.  Storytel, 2020.  ISBN 9789179073282.
Aliisa ja avaruuslapsi.  Storytel, 2020.  ISBN 9789179073299.
Aliisa ja kummitus, joka pelkäsi.  Storytel, 2020.  ISBN 9789179073305.
Aliisa ja Äksypussi.  Storytel, 2020.  ISBN 9789179073312.
Aliisa ja karanneet revontulet.  Storytel, 2020.  ISBN 9789179073329.
Aliisa ja Pakkaskeiju.  Storytel, 2020.  ISBN 9789179073336.
Herra Hirmu ja hurja torakkaimuri.  Atrain&Nord, 2021.  ISBN 9789523154964.
Agenttimummo ja lentävät tekarit.  Into Kustannus, 2023.  ISBN 9789523930643.
Agenttimummo ja salainen huussi.  Into Kustannus, 2024.  ISBN 9789523934740.
Aiheesta muualla

Ilkka Olavin kotisivut
Ivan Gundulić

| Ivan Gundulić |
| --- | --- |

Henkilötiedot
Syntynyt: 8. tammikuuta 1589
Kuollut: 8. joulukuuta 1638 (49 vuotta)
Ammatti:  runoilija
Kirjailija
Salanimi: Džívo Gundulić 
Aiheesta muualla
Löydä lisää kirjailijoitaKirjallisuuden teemasivulta
Ivan Gundulić (8. tammikuuta 1589 – 8. joulukuuta 1638) oli ragusalainen runoilija. Hän oli vanhaa ragusalaista (nyk. Dubrovnik) ylimyssukua. Hänen isänsä toimi viidesti Ragusan tasavallan knezinä, joka oli tasavallan korkein hallintoasema. Gundulić oli myös itse monissa korkeissa virkatehtävissä ja toimi ammusvaraston johtajana, senaattorina ja tuomarina.
Gundulić kirjoitti nuoruudessaan 10 näytelmään, joita esitettiin musiikin säestyksellä ja joitain osia saatettiin myös laulaa. Gundulićin näytelmissä oli aineksia klassisesta mytologiasta ja italialaisen Torquato Tasso eeppisestä runoelmasta Vapautettu Jerusalem. Näytelmät olivat suosittuja Ragusassa, ja neljä niistä on säilynyt. Gundulić siirtyi myöhemmin urallaan barokkikauden hengelliseen runouteen.
Gundulićin huomattavimpia teoksia ovat Suze sina razmetnoga ('Tuhlaajapojan kyynelet', 1622), pastoraalinäytelmä Dubravka (1628), jossa on selvästi nationalistinen dubrovnikilainen sävy, ja ennen kaikkea sankarirunoelma Osman, joka kuvailee puolalaisen perintöruhtinaan Vladislavin voittoisaa taistelua sulttaani Osmania vastaan. Osman jäi Gundulićilta kesken, eikä hän ehtinyt viimeistellä ennen kuolemaansa 14:ttä eikä 15:ttä cantoa. Runoelman viimeisteli Ivan Mažuranić, ja se julkaistiin 1844.
Aiheesta muualla

Kuvia tai muita tiedostoja aiheesta Ivan Gundulić Wikimedia Commonsissa
Jasmina Suter

Jasmina Suter
Jasmina Suter (s. 16. huhtikuuta 1995) on sveitsiläinen alppihiihtäjä.
Innsbruckin nuorten talviolympialaisissa 2012 Suter saavutti pronssia suurpujottelussa ja sijoittui neljänneksi pujottelussa. Vuonna 2016 hän voitti suurpujottelussa nuorten maailmanmestaruuden. Aikuisten maailmanmestaruuskilpailuissa Cortina d’Ampezzossa 2021 hän sijoittui syöksylaskussa 18:nneksi.
Alppihiihdon maailmancupissa Suter kilpaili ensimmäisen kerran Ofterschwangin suurpujottelussa maaliskuussa 2013. Ensimmäiset maailmancupin pisteensä hän saavutti lokakuussa 2015 sijoituttuaan 20:nneksi Söldenin suurpujottelussa. Kymmenen parhaan joukkoon hän on sijoittunut kahdesti: tammikuussa 2021 hän oli Crans-Montanan syöksylaskussa kuudes ja tammikuussa 2022 Garmisch-Partenkirchenin supersuurpujottelussa seitsemäs.
James Denton

James Denton vuonna 2006.
James Denton (s. 20. tammikuuta 1963 Nashville, Tennessee) on yhdysvaltalainen näyttelijä. Hän aloitti uransa teatterin parissa ja siirtyi televisioon lopullisesti 2000-luvulla, jolloin hänellä oli useita rooleja ABC:n sarjoissa. Vuodesta 2004 lähtien hän on näytellyt sarjassa Täydelliset naiset.
Filmografia

Thieves Quartet (1994) – Ray Higgs
Hunter's Moon (1995) – Nick
Con Air - lento vapauteen (1997) – poliisi
That Old Feeling (1997) – Keith Marks
Face/Off (1997) – Buzz
Kameleontti (1997–2000) (TV) – Mr. Lyle/Bobby Bowman
Primary Colors (1998) – Mitch
Smut (1999) – Golden Shower Guy
The Pretender 2001 (2001) (TV) – Mr. Lyle
The Pretender: Island of the Haunted (2001) (TV) – Mr. Lyle
Philly (2002) (TV) – Judge Augustus (Jack) Ripley
Threat Matrix (2003) (TV) – Special Agent John Kilmer
Jumbo Girl (2004) – Jack
Täydelliset naiset (2004–2012) (TV) – Mike Delfino
All-Star Superman (2011) – Teräsmies (ääni)
Good Witch (2015–) Dr. Sam Radford
Aiheesta muualla

James Denton (Arkistoitu – Internet Archive)
James Denton Internet Movie Databasessa. (englanniksi)
Iulampi

| Iulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°32′34″N, 26°53′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Ryökäsveteen 
Järvinumero:  14.922.1.012
Mittaustietoja
Pinnankorkeus:  104,3 m  
Pituus:  210 m  
Leveys:  140 m  
Rantaviiva:  0,503 km  
Pinta-ala:  1,693 ha  
Saaria:  ei saaria 
 fiIulampi 
Iulampi  on Etelä-Savossa Hirvensalmella  Monikkalan lähellä sijaitseva lampi.
Maantietoa

Lampi on 210 metriä pitkä, 140 metriä leveä, ja sen pinta-ala on 1,7 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 104,3 metriä mpy.
Jacques Martin

Jacques Martin (25. syyskuuta 1921 Strasbourg, Ranska – 21. tammikuuta 2010 Sveitsi) oli sarjakuvantekijä (piirtäjä ja käsikirjoittaja), joka tunnettiin parhaiten Alix-sarjastaan. Hän oli yksi Tintin-sarjakuvalehden kultakauden ligne claire -piirtäjistä Edgar P. Jacobsin ja Hergén ohella. Alixin ohella Martin on luonut useita muitakin menestyneitä hahmoja.
Martinin ura

Opiskeltuaan ensin insinööriksi Martin ryhtyi vuonna 1942 piirtämään sarjakuvia. Sodan jälkeen hän matkasi Belgiaan etsimään julkaisijaa töilleen. Pian sen jälkeen hän tapasi Georges Remin (Hergé), jota hän avusti monessa Tintti-albumissa (varsinkin Tintti Tiibetissä ja Seikkailu punaisella merellä).
Vuonna 1948 Tintin-lehdessä alkoi ilmestyä hänen sarjansa Alix. Sarjan päähenkilö oli gallialainen nuorukainen, jonka seikkailut tapahtuivat antiikin Rooman aikana. Sarjakuvasta tuli pian hyvin suosittu, ja sitä julkaistiin monissa maissa. Suomessa Alixia ovat julkaisseet WSOY (1974–1975) ja Apollo Kustannus (vuodesta 2008).
Myöhemmin Martin loi muitakin hahmoja. Näitä olivat toimittaja Lefranc vuonna 1952, keskiaikainen Alixin vastine Jhen vuonna 1978, Napoleonin aikalainen Arno vuonna 1983, antiikin kreikkalainen Orion vuonna 1990, muinainen egyptiläinen Keos vuonna 1992 ja 1600-luvun sankari Loïs vuonna 2000. Martin on käsikirjoittanut tai ideoinut useimmat näistä hahmoista kertovat sarjakuva-albumit, mutta itse hän piirsi vain kolme ensimmäistä Lefranc-albumia ja kaksi ensimmäistä Orion-albumia. Näistä hahmoista kertovia sarjakuvia ei ole suomennettu. Ruotsiksi on julkaistu viisi Lefranc-albumia nimellä Frank.
Heikentyneen näkökykynsä vuoksi Martin antoi vuonna 1998 myös tärkeimmän sarjansa Alixin muille piirtäjille. Hän kuitenkin jatkoi sarjan käsikirjoittamista vuoteen 2005 ja tämän jälkeenkin osallistui tarinoiden kehittelyyn aina kuolemaansa saakka.
Martinin eri hahmoista kertovia sarjakuva-albumeja on käännetty 15 kielelle, ja niitä on myyty noin 20 miljoonaa kappaletta.
Jasmina Jasharajin katoaminen

Jasmina Jasharaj oli 6-vuotias tyttö, joka katosi Sävsjössä, Ruotsissa 28. heinäkuuta 1997. Katoamistapaus luokiteltiin alun perin sieppaukseksi, ja sittemmin sitä on tutkittu murhana.
Jasharaj kuului perheeseen, joka pakeni Kosovosta Ruotsiin vuonna 1992. Perhe asui Rinkabyssa, Jokimukassa, Ylikainuussa ja Götenessä ennen asettumistaan Smålandin Sävsjöhön. Jasharajilla oli kaksi veljeä. Jasharaj oli kadotessaan kesälomalla. Katoamispäivänään hän lähti kotoaan kello 14:00 paikkeilla ulos leikkimään ystävien kanssa. Ystävysten erottua toisistaan kahdeksan maissa illalla jäi viimeiseksi Jasmina Jasharajin tiettävästi nähneeksi 15-vuotias silminnäkijä, jonka mukaan tyttö oli ollut kävelemässä metsikköä kohti.
Jasharaj oli leikkiessään ollut Michael Jackson -paidassa ja kukkahousuissa. Todistajalausunnon mukaan tyttö oli nähty katoamispäivän iltana vielä kello 20:n paikkeilla leikkimässä kahden pienemmän pojan kanssa 800 metrin päässä kotoaan. Toisen todistuksen mukaan miehen oli nähty kantavan tummatukkaista tyttöä parkkipaikalla Värnamon seudulla. Myös tytön äiti kertoi Jasminan kanssa kaupassa näkemästään pitkästä miehestä, joka myöhemmin illalla oli nähty ulkona taskulampun kanssa. Mittavista poliisin ja vapaaehtoistoimijoiden suorittamista etsinnöistä huolimatta tyttöä ei löydetty. Vuonna 1997 pidätettiin 41-vuotias mies epäiltynä osallisuudesta Jasharajin katoamiseen, mutta hänet vapautettiin todisteiden puutteessa. Myöhemmin hänet tuomittiin kolmen muun tytön kimppuun käymisestä Sävsjön alueella. Tutkinnan yhteydessä ovat nousseet esiin myös Ulf Olssonin tai Anders Eklundin osallisuuden mahdollisuudet. Kumpaakaan ei kuitenkaan kyetty liittämään Jasharajin katoamistapaukseen.
Katoamisen jälkeen Jasharajin perhe muutti katoamisaikaisesta asunnostaan, mutta pysyi Sävsjössä. Kaksi vuotta katoamisen jälkeen perheeseen syntyi poika. Jasharajin perheen isä Rexhep kuoli syöpään vuonna 2017. Äiti Florije Jasharaj julkaisi Assar Anderssonin kanssa vuonna 2020 kirjan Sävsjöflickan. Tässä yhteydessä äiti väittikin tytön leikkineen kello 15:n ja 16:n välisenä aikana katoamispäivänään huoneessa äidin itsensä ollessa toisessa huoneessa. Äiti kertoi uskovansa jonkun ottaneen tytön mukaansa eteisestä; hänen mukaansa tyttö olisi ollut laulamassa siellä, kunnes kuului oven avaamisen ääni ja laulaminen loppui. Poliisi piti suoraan asunnosta katoamisen mahdollisuutta täysin uutena näkökulmana, eivätkä tutkijat kertomansa mukaan olleet saaneet tällaista tietoa. Äiti kuitenkin totesi kertoneensa asian poliisille ennenkin ja koki, ettei ollut tullut kuulluksi. Vuonna 2020 äiti uskoi tyttärensä olevan yhä elossa.
I (kana)

い hiraganalla tai イ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /i/, ja ne ovat kana-aakkostojen toisella sijalla a- ja u-tavujen välissä.
Alkuperä

Hiragana い on johdettu man'yōgana-merkistön kautta kanjista 以 ja katakana イ kanjista 伊.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « i ».
Kirjoitus

Hiragana い kirjoitetaan kahdella vedolla:
Pystysuora, hieman vaakasuoraan kääntynyt kaareva veto, joka tekee lopussa koukun oikealle.
Kaareva ja pystysuora edellistä lyhyempi veto.
Katakana イ kirjoitetaan kahdella vedolla:
Diagonaalinen veto ylhäältä oikealta alas vasemmalle.
Pystysuora veto ylhäältä alas.
Tietotekniikassa

Unicode-merkinnät:
い (suuri merkki): U+3044
ア (suuri merkki): U+30A4
ぃ (pieni merkki): U+3043
ィ (pieni merkki): U+30A3
Vetojen järjestys merkille い.
Vetojen järjestys merkille イ.
Ikaalisten Urheilijat

| Ikaalisten Urheilijat |
| --- | --- |

Perustettu:  1922
Paikkakunta:   Ikaalinen, Suomi
Värit:  sininen ja keltainen
Lajit:  • Jalkapallo  • Koripallo  • Maastohiihto  • Salibandy  • Taekwondo  • Yleisurheilu
Puheenjohtaja:  Kalle Mäkelä
Ikaalisten Urheilijat r.y. on vuonna 1922 perustettu ikaalislainen urheiluseura. Seura on yleisseura, jonka lajivalikoimaan kuuluvat maastohiihto, yleisurheilu, jalkapallo, koripallo, salibandy ja taekwondo. Seuran puheenjohtaja on Kalle Mäkelä. Ikaalisten Urheilijoiden edustajat ovat menestyneet parhaiten hiihdossa ja yleisurheilussa. Seuran jäsenmäärä on noin 950.
Historia

Ikaalisten Urheilijat perustettiin vuonna 1922, mutta se rekisteröitiin ja liittyi SVUL:oon vuonna 1928. Seuran suunnistusjaosto muodosti oman seuransa, Ikaalisten Nouseva-Voiman vuonna 1973. Seuran pesäpalloilijat taasen eriytyivät omaksi seurakseen, Ikaalisten Tarmoksi vuonna 1976.
Hiihto

Ikaalisten Urheilijoiden hiihtojaosto on yksi sen menestyneimmistä. Hiihtojaoston, ja samalla koko seuran, paras saavutus on moninkertaisen arvokisamitalisti Krista Pärmäkosken kolme olympiamitalia Pyeongchangin talviolympialaisista 2018 sekä 4 × 5 kilometrin viestin olympiahopea Sotšin talviolympialaisista vuodelta 2014. Pärmäkosken lisäksi seuran edustajista Matti Pitkänen on tuonut talviolympialaisista kulta- ja pronssimitalit viestistä sekä MM-hopeaa niin ikään viestistä.
Pärmäkoski ja Maaret Pajunoja ovat voittaneet kahdesti parisprintin SM-kultaa.
Pesäpallo > Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
A-pojat: 
| A-pojat |  Pronssia | 1975 | 1 |  |
| Yhteensä: | Yhteensä: | Yhteensä: | 1 |  |
Yleisurheilu

Ikaalisten Urheilijat on perinteinen yleisurheiluseura, joka on tuottanut lukuisia SM-tason mitalisteja. Yksi seuran parhaista saavutuksista on pikajuoksija ja pituushyppääjä Eero Haapalan neljäs sija vuoden 2013 EM-hallikisoissa Göteborgissa tuloksella 805 ja samana vuonna hypätty sisäratojen Suomen ennätys 811 Porissa. Seurahistorian toinen merkittävä saavutus on Samuli Samuelssonin 100 metrin Suomen ennätys 10,12 s, jonka hän juoksi kesäkuussa 2023 Kuortaneella. [lähde? ]
Alle 23-vuotiaiden EM-kilpailuista mitalin ovat seuran edustajista voittaneet Pietari Skyttä, Timo Sinervo ja Samuli Samuelsson. Lisäksi Samuli Samuelsson sijoittui vuonna 2015 alle 23-vuotiaiden Euroopan mestaruuskisoissa 200 metrillä kuudenneksi ja vuonna 2017 100 metrillä neljänneksi. Ikaalisten Urheilijoista neljä urheilijaa ovat voittaneet SM-kultaa Kalevan kisoissa. He ovat Timo Sinervo, Jouni Waldén, Eero Haapala ja Samuli Samuelsson.[lähde? ]
Jalkapallo

Ikaalisten Urheilijoiden jalkapallon edustusjoukkue nousi kaudeksi 2021 Kolmoseen. Seuran kakkosjoukkue pelaa 6. divisioonassa ja lisäksi seuralla on juniorijoukkueet P14 Nelosessa, P12 Kakkosessa, P10 Kakkosessa ja P8 Kolmosessa..
Aiheesta muualla

Seuran kotisivut